《三穷啚诗时九首为周侍御同年 其九》
明代·黄佐

赤霄坦如底，骢马高腾骧。顾见风中木，戚戚犹惨伤。

缄情达枫陛，鸾凤森翱翔。巍峨表宅里，恩渥光泉乡。

我矢三穷诗，天道固有常。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。